ddart d tasukt
Agzzum wis sin: Tasukt
Zr awa zr yat tarbat idusn tghzzif tmurrant, tls yan ddjin ikrrûzn sul yizwirn tt uffan ns s dat, mrad is tn ur tumz s taggwst nnsn ikun rwln as, acku ku mad ikkan amnid ns g ubrid irzm gisn imi ar gisn ismuqqul, tbdd tarbat g umnid n yat lvitrina lig a nzzan ijwayn n tirbatin .
Sbddgh tamubil inu g tama n tritwar smuqqlgh gis zrgh nn azrg ns mnck ad ila,murran rzêmgh gis imi, dêrnt as tsura ns s wakal tknu ad tnt tasi, smaqqlgh dagh gis zrgh agrdid ns azggagh, tsutl tsmaql gigi s tît tazlmadt akud ann ad ssngh is iyi tumz tsgwmrt, sittigh nn tamubil inu s imik, bddgh ar tt inn zrragh g tisit tdêfr iyi s walln ns ggwzgh-d rzmgh as taggurt tafasit n ttamubil, dugh s ssaka afad ad gis awigh aggu mad kmmigh, swingmgh d ixf inu nigh matta tarbat ad izdarn ad isudu g zun ttamubil ad lli akkw itcan s tanikt, trzm I waggu idêlan igh-t ur tthhit ura d ttidu g ubrid, iwigh-d lgarru urrigh-d s tamubil inu afgh-tt tqqim ukan trzm I wazzar ns azggwagh iggi n lkusan ,
Ssudugh g tama ns inigh as : “azul a tasa”
tsmaqql gigi yan imik tini iyi: “ azul” ; ssrghegh tamubil mungh d yan ubrid ighzzifn, nddu s yan udghar gis tugt n taddagin attuynin nckcm sis tamubil, srgh yan lgarru fkgh as wis sin sawulgh inigh as: “sfld iyi a mad tgit s ism…”
tnna yi: “ ur dark mad tskart s ism inu yuf ak ad t ur tisant …”
nnigh as : “ sfld iyi a ultma yah, ultma ad tgit acku yan urgaz lli igan s ism ‘adam’ tg tamghart ns ‘hawwa’ ad agh akkw yurun …nga yakkw ayt matn, awa ghilad illa fllam ad trzêmt imzgan nm a ultma d sfldt iyi , is thmlt tirmt n imrsan nghd uhu
tnna iyi : “ tanmirt nk, nk mmnsigh urta didk maggargh …”
“ ur d mkan ad righ ad am t inigh, is km sqsagh mamnk ad sim tga tirmt n imrsan, is a km tsusum ngh-d uhu?”
Tsmuqql gigi tnna iyi nkk igh syafagh s wadan inu ar sghuyyun s laz aynna ka ufigh rad t ccgh …”
“Irwas is tghwzân tmghart inu, ah talli mi rzêmgh lligh iyi tnna ‘nkki ka d ur tssusm tirmt n imrsan’…yah, ttugh is am ur nnigh is rzêmgh I tmghart inu acku, tssigut flla gar tiram slawan akkw imrsan, d iswingim ns aggugn f winu macc, iqqan-d ad dids bdûgh kigan ayad, mqqar d tiwi tawja ns d tinu ar fllasn tsmummuy afad ad agh-d cackn sul ssutrn gigi ad cttagh imrsan ns, nnan iyi : “mad igan zund kiyyin lligh tufit tirmt ad lli dar illa watig iggutn i tdusi, macc nkk ur sar rad urrigh g wawal inu…”
Iiih! Trgha takat g umadâl kra illûz , kra iddr ur sul tlli tffugna a ultma nkkwni ura nskar kra abla imtci d tmmara, d uqqan….zund nddr g ljnt …mad za igan kmmi tannayt nm g tghwasiwin ad?”
Tsmaqql gigi tini iyi: “irwas is gik tlla tayri n tmghart nk yumz-k wattân ns is ghwzângh ay argaz ?”
“ ur sul ssngh, macc mrad is dar-s zund tiddi nm rad ukan sul gigi tili tayri ns”
Tumêz iyi afus inu tsrs-t iggi n ugalîd ns syafagh s izûran inu zund igh gisn trisinti sbbunzgh gis ar tdssâ, isusm-tt …tnna iyi : “is dar-k taddart ad sis nddu ?”
Nnigh as: “ uhu, ur dari tlla”
Tnna iyi : “ nkki tlla dari macc taggug” , “ illa fllam ad yi tinit atig nmcack d flass, nkki mkad ad gigh righ akkw tighawsiwin ad fawnt … dari yan wawal ur a gis turrigh mnck ad igan atig lli s rad am frugh a tasa?”
“ kiyin d udm nk, asggwas lli izrin ingi-d udrim aytma a3rabn kkan igllinn afus, ar kkatn tammara n ubrid afad ad sunfun ngr igalidên d uffan ngh …fln-d tugt n udrim, nttnin ar frrun s idularn yah, idularn … d ayt tmazirt imznza imssaghn awd nttnin nkka-tt nn ar didsn nzzray ussan fulkinin macc, zg lligh darsn trmi tdamsa d lligh igguz watig n lpitrol ur sul iswi yat awd ntta ad akkw lah anaw ad n irgazn ur ar tn sul nzêrra …iihhh a tudrt zrin ussan fulkinin ilad tut sigh tudrt tfkagh I tkrrayt tanna akkw iffughn a d tgwmr ar tt ttamzn smmus awin -tt s kra n udghar qqun-tt gis sul akwrn as aylli dar-s ssakwin-tt zund arras…iihhh zrin ussan fulkinin g tghrmt ad taghwznt imma ghilad azgn n irgazen lli gis illan lsan ak iqcban n lppakistan rzêmn i imariwn, azgn yadênin yutn zzêld ar inzar ggammin mad cttan, ar tllin gh iswak ar smudquln g mad iddan d mad-d yuckan …
“ Max mani g tlla tzdught nm?”
“Tella nn g wammas n turtit n wakal, ihh! sg llig tt inn kkigh zdghgh g taddart tamzwarut ur akkw usigh anzgum I udrim ar t ka zuzzurgh macc, mattigh d s udghar ad lli g llan tugt n izan ..”
Righ ad ssutlgh I yat tsukt macc, tnna iyi : ‘amêz abrid afad ad nttlulluy ar d gnnt walln n middn n turtit n wakal acku tugt n imzdaghn nnigh asn mas gigh tadgalt nnigh asn dagh iz-d argaz inu ikka-tt inn iga asrdas (soldat) immut g imnghi …ar swwurgh g lutîl afad ad ddrgh nkki d illi …
sbdd ukan tamubil nk ddu taddagt ad afad ad nzêrra udmawn ad knsrnin lli ittidun g ubrid…nrmi igiwr n tamubil niri ad nttidu ibdd fllagh yan urgaz inna iyi: “mad tskart g udghar ad ? is tssnt is igwdl ? ah! Frkgh ak tiwit-d d idk tamggant ad? Ldi-d takardâ nk tanamurt as tt zêrgh ?
nnigh as mad iskar lkumisir nk manzatin? yak ‘3arfa’ ad t igan ? isqurri d gigi ubulis alln ns yini iyi: “ nkk ur ssngh ‘3arfa’ ula kra yadên nkki ar skargh tawuri inu fki iyi takardâ nk tadjit tatênnazît dark usigh yan smmus idularn ggh tn inn g ufus ns inigh as: “amêz takardâ inu tufit agh d rad nit namêz abrid, iwa azul fellak”, inna iyi: “abrid n ufra…” nmun s wammas n tghrmt nbdd g yan ubrid lli g ktarn middn ..nnigh as : “is tssnt a tasa acnyal ad lli tsutlt i idmarn nm fulkinin win man tamurt ad ig? Tsawl tini yi: “ izd- is tnnit d ixf nk is-d is ur kkigh tinml …yah ssngh acnyal ad iz-d win marikan ad iga” macc, illa fllam ad sul ur tlssat zun tighawsiwin ad ma rad tinin middn …tssnt ukan iz-d nttnin ad inghan argaz nm …tskrt ukan gis zund ighrruba n tmura n wa3rabn lli ttiksûdên g yill ar talln awd nttnin icnyaln n marikan afad ad ilin ddu tidâf nnsn …nkk ghilad rad fllam ssudugh zund igh tgit aghrrabu bbigh acnyal lli illan iggi n idmarn nm. dêrgh nn fllas skrgh as yan ubbuniz ngr igalidên ns….trzêm I yat tadsâ ha, ha, ha,…
-tnna iyi : “han middn ar gitngh smuqquln …”,
-nnigh as nkki: “ is tcca middn… is tzêrit bu tamart ann lli yusin ankul ann?”,
-tnna iyi: “yah zêrigh-t”, fkgh as kra n idrimn drusnin
-inigh as : “ddu dar-s tfkt as tamawast acku ar ismun adrim dar middn afad ad tn yazn i ayt ufganistan …” macc is-tt ka izêra uxwanji ann yizgwigh udem ns tbdd g tama ns tnna yas: “righ ad awsgh s yan imik I tmagrawt nnun ..” macc nkki imik ad iyi ur tssxsi tadsâ, issakwi-d gis uxwanji alln ns isaqqur fllas
-inna yas: “a3udu billah imina ccaytân irrajim …sitti nn tamawast nm ddu mun d ubrid nm…” taghul-d s dari s tamubil taf iyi-d imik ad iyi tssxsi tadsâ, nttat tgllint iga udm ns zund azzar ns izggwagh tgud tsawl si
-tnna iyi: “ kiyyin ur tgit mad-d ittmun ufgan, ur tgit argaz tuznt iyi s dar mad ittgan ttmi I tudrt inu..azul fellak zund anaw nk ur iga ma d ittmun yan …” tggwz tut s waggur n tumubil …tbbi abrid s umnid yadênin dêfrgh-tt s walln inu ar as zêrragh axwna ns aylligh-tt lâh …
Yan imik ar kddûgh i kra n wadû izzumman ikcm iyi s tnzar, ggwzgh-d sghagh kra n waman jjanin gagh tn g yan ujrwîd ar t kddûgh, ddugh s dar bu wamar lli dar ankul n tmawast n ufganistan ar ukan sul ittbrrah ar ittini : “ay imuslemn awsat I ayt matun afad ad sghn aqqryan …” , sawlgh sis inigh as: “ azul fllak a gwma”; irar iyi-d: “azul”; inigh as dagh: “nkk a gwma hann ur ad awsgh I yan “ ismuqql gigi s gar izêri, inxxl iyi ar itbrrah, inigh as dagh: “hann nkk ur rad ak awsgh sqqsa iyi max?”, ssutln agh middn macc, nttan iskr zund igh ur iyi islla …sawlgh inigh as: “aylli tra tmzgid trat ukan taddart igh rad naws I ayt ufganistan rad nit naws I tagwmat d wadjar …is tssnt is darngh ggutn id war imnsi d imudân ….max ad asn ur naws nttni ? macc, nkk frkgh ak is a tn ur tsslkamt abla s taddart nk, ar sisn tssaght tighawsiwin zund imtci ….is ghwzângh ngh-d uhu? Irwas is rad tsght kra n wurti afad ad gis tkrzt imrsan …acku susmnk …macc, adû lli ijjân illa nit sul g inzar inu, ggh nn ajrwîd lli g llan waman jjanin ar ttidugh macc, bu wamar idêfr iyi ar isaqqur ar yi itini: “a gar afgan a yanafal … akk inn yasi bab n ignwan…”, ssudugh tamubil inu mungh d ubrid, ddugh s udghar lli gh a ttili mm n ddjin ikrrûzn, macc adû lli izzumman illa nit sul, iggammi ad ikks mqqar ffigh aman jjanin, ddugh bddgh ddu taddagt lli gh d si ibdd ubulis, ar gis ttrragh aylligh akkw rurgh aylli ccigh imal ass ngh-d akkw tudrt inu. ixx a tudrt matta mkad tgit!.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn run_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn bug_Latn kab_Latn kab_Latn kab_Latn kab_Latn kab_Latn gla_Latn kab_Latn kab_Latn kab_Latn kab_Latn kab_Latn